ddrg/super_eurlex huggingface dataset:
Úradný vestník L 238 , 29/10/1970 S. 0001 - 0002

Fínske špeciálne vydanie: Kapitola 1 Zväzok 1 S. 0067

Dánske špeciálne vydanie: Série I Kapitola 1970(III) S. 0646

Švédske špeciálne vydanie: Kapitola 1 Zväzok 1 S. 0067

Anglické špeciálne vydanie: Série I Kapitola 1970(III) S. 0724



Nariadenie (ESUO, EHS, Euratom) č. 2163/70 Rady z 27. októbra 1970, ktorým sa mení a dopĺňa nariadenie č. 422/67/EHS, č. 5/67/Euratom, ktorým sa určujú platové pomery predsedu a členov Komisie a predsedu, sudcov, generálnych advokátov a tajomníka Súdneho dvora RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na jej článok 6; keďže Rada by mala stanoviť platy, príspevky a dôchodky predsedu a členov Komisie a predsedu, sudcov, generálnych advokátov a tajomníka Súdneho dvora spolu s akýmikoľvek platbami, ktoré sa majú vyplatiť namiesto odmeny, PRIJALA TOTO NARIADENIE: Článok 1 Tabuľka v článku 8 ods. 2 nariadenia Rady č. 422/67/EHS, č. 5/67/Euratom [1] z 25. júla 1967 sa nahrádza takto: 60 rokov | 0,70 | 61 rokov | 0,75 | 62 rokov | 0,80 | 63 rokov | 0,87 | 64 rokov | 0,95. | Článok 2 "b) náhradu cestovných nákladov, ktoré vznikli členovi Komisie alebo Súdneho dvora a jeho rodinným príslušníkom, a náhradu nákladov na sťahovanie osobného hnuteľného majetku a zariadenia, vrátane poistenia proti bežným rizikám (krádež, vlámanie, požiar)." Článok 3 1. V článku 9 nariadenia č. 422/67/EHS, č. 5/67/Euratom sa sadzba 50 % nahrádza sadzbou 60 %. 2. "Ak dotknutá osoba vykonávala rôzne funkcie v rámci Komisie alebo Súdneho dvora, závisí plat, ktorý sa zohľadňuje pri výpočte dôchodku, od pomeru času, ktorý dotknutá osoba strávila v každej z týchto rôznych funkcií. Pokiaľ o to dotknuté osoby požiadajú, tento odsek sa nevzťahuje na členov Komisie alebo Súdneho dvora, ktorí sú vo funkcii ku dňu nadobudnutia účinnosti tohto nariadenia alebo ktorí odišli z funkcie pred uvedeným dňom." Článok 4 V článku 10 písm. a) nariadenia č. 422/67/EHS, č. 5/67/Euratom sa sadzba 25 % nahrádza sadzbou 30 %. V článku 10 písm. b) sa sadzba 50 % nahrádza sadzbou 60 % a sadzba 25 % sadzbou 30 %. Článok 5 "Tento článok sa taktiež vzťahuje na bývalých členok Komisie alebo Súdneho dvora, ktorí poberajú dávky podľa dôchodkového systému ustanoveného v článku 8 alebo prechodný príspevok ustanovený v článku 7. Tento odsek sa však nevzťahuje na krytie rizík, ktoré sú už kryté iným systémom sociálneho zabezpečenia, v rámci ktorého môžu byť bývalému členovi poskytované dávky." Článok 6 V prvej zarážke druhého pododseku článku 15 ods. 1 nariadenia č. 422/67/EHS, č. 5/67/Euratom sa sadzba 50 % nahrádza sadzbou 60 %. Článok 7 Toto nariadenie nadobúda účinnosť 1. novembra 1970. Uplatňuje sa od 1. júla 1970. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 27. októbra 1970 Za Radu predseda W. Scheel [1] Ú. v. ES L 187, 8.8.1967, s. 1. --------------------------------------------------
Úradný vestník L 285 , 29/12/1971 S. 0051 - 0051

Dánske špeciálne vydanie: Série II Zväzok II S. 0032

Anglické špeciálne vydanie: Série II Zväzok II S. 0031



Nariadenie Rady (EHS) č. 2823/71 z 20. decembra 1971, o dočasnom čiastočnom zrušení ciel Spoločného colného sadzobníka na víno s pôvodom z Maroka, Tuniska a Turecka RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jeho článok 43, so zreteľom na návrh Komisie, so zreteľom na stanovisko Európskeho parlamentu, keďže, na základe nadobudnutia účinnosti nariadenia Rady (EHS) č. 816/70 [1] z 28. apríla 1970 ustanovujúcom dodatočné ustanovenia na organizáciu spoločného trhu s vínom, naposledy zmeneného a doplneného nariadením (EHS) č. 2504/71 [2], s cieľom prejednať konečné podmienky, stanoviť dočasné podmienky týkajúce sa Maroka, Tuniska a Turecka, a zabezpečenia ne prerušeného vývozu vína z týchto krajín; keďže takéto dočasné podmienky, ktoré musia byť jednotné na území celého spoločenstva, nesmú zohľadňovať ochranu trhu spoločenstva, ktorú zaručujú vyššie uvedené nariadenia; keďže čiastočné zrušenie ciel Spoločného colného sadzobníka, vzhľadom na dodržanie referenčnej ceny, by poslúžili tomuto účelu; keďže takého dočasné podmienky sa musia uplatňovať počas obmedzenej doby, aby sa Turecku umožnilo implementovať článok 11 prílohy 5 k Dočasnej dohode medzi Európskym hospodárskym spoločenstvom a Tureckom a ostatným krajinám prijať konečné podmienky; PRIJALA TOTO NARIADENIE: Článok 1 1. Clá pri dovoze vína z čerstvého hrozna do spoločenstva, podpoložky ex 22.05 Spoločného colného sadzobníka, s pôvodom v Maroku, Tunisku alebo Turecku, dosiahnu výšku 60 % ciel Spoločného colného sadzobníka, s platnosťou v deň dovozu. 2. Ustanovenia odseku 1 sa budú uplatňovať, iba ak boli splnené podmienky uvedené v druhom pododseku článku 9 ods. 3 nariadenia (EHS) č. 816/70. Avšak, pri uplatnení vyššie uvedeného pododseku, sa clá uplatňované podľa odseku 1 nahradia za tie, ktoré sú uvedené v Spoločnom colnom sadzobníku. Článok 2 Toto nariadenie nadobúda účinnosť 1. januára 1972. Bude sa uplatňovať do 31. augusta 1972. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. decembra 1971 Za Radu predseda M. Pedini [1] Ú. v. ES L 99, 5.5.1970, s. 1. [2] Ú. v. ES L 261, 26.11.1971, s. 1. --------------------------------------------------
Úradný vestník L 088 , 20/04/1971 S. 0007 - 0007

Fínske špeciálne vydanie: Kapitola 3 Zväzok 3 S. 0187

Dánske špeciálne vydanie: Série I Kapitola 1971(I) S. 0213

Švédske špeciálne vydanie: Kapitola 3 Zväzok 3 S. 0187

Anglické špeciálne vydanie: Série I Kapitola 1971(I) S. 0237

Grécke špeciálne vydanie: Kapitola 03 Zväzok 6 S. 0181

Španielske špeciálne vydanie: Kapitola 03 Zväzok 4 S. 0176

Portugalské špeciálne vydanie Kapitola 03 Zväzok 4 S. 0176



Nariadenie Komisie (EHS) č. 801/71 z 19. apríla 1971, ktorým sa členské štáty oprávňujú prijímať ustanovenia odlišné od určitých požiadaviek noriem kvality pokiaľ ide o vývoz čerstvých rezaných kvetov do tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 [1] z 27. februára 1968 o zriadení spoločnej organizácie trhu so živými rastlinami, hľuzami, cibuľami, rezanými kvetmi a okrasnými listami, so zreteľom na nariadenie Rady (EHS) č. 316/68 [2] z 12. marca 1968, ktoré ustanovuje normy kvality čerstvých rezaných kvetov a čerstvých okrasných listov, a najmä na jeho článok 2 odsek 2, keďže podľa článku 2 odsek 2 nariadenia (EHS) č. 316/68 členské štáty môžu byť oprávnené prijímať ustanovenia odlišné od určitých požiadaviek noriem kvality na to, aby umožnili vývozcom spĺňať obchodné požiadavky určitých tretích krajín; keďže opatrenia noriem kvality týkajúce sa obchodnej úpravy rezaných kvetov neumožňujú splniť obchodné požiadavky určitých tretích krajín vo všetkých prípadoch; keďže tieto obchodné požiadavky sú pevné a nemenné; keďže členské štáty by mali byť preto oprávnené spĺňať ich sine die; keďže opatrenia ustanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 Členské štáty sú oprávnené, pokiaľ ide o vývoz rezaných kvetov do Spojených štátov amerických a Kanady, prijímať ustanovenia odlišné od ustanovení kapitoly VI (A) prílohy I nariadenia (EHS) č. 316/68. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. apríla 1971 Za Komisiu predseda Franco M. Malfatti [1] Ú. v. ES L 55, 2.3.1968, s. 1. [2] Ú. v. ES L 71, 21.3.1968, s. 8. --------------------------------------------------
Úradný vestník L 280 , 21/12/1971 S. 0009 - 0009

Fínske špeciálne vydanie: Kapitola 3 Zväzok 4 S. 0061

Dánske špeciálne vydanie: Série I Kapitola 1971(III) S. 0868

Švédske špeciálne vydanie: Kapitola 3 Zväzok 4 S. 0061

Anglické špeciálne vydanie: Série I Kapitola 1971(III) S. 1000

Grécke špeciálne vydanie: Kapitola 03 Zväzok 7 S. 0098

Španielske špeciálne vydanie: Kapitola 03 Zväzok 5 S. 0130

Portugalské špeciálne vydanie Kapitola 03 Zväzok 5 S. 0130



Nariadenie Komisie (EHS) č. 2706/71 z 20. decembra 1971 o metóde stanovenia aktivity peroxidázy v určitých výrobkoch vyrobených z obilnín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady 120/67/EHS [1] z 13. júna 1967 o spoločnej organizácii trhu s obilninami, naposledy zmenené a doplnené nariadením (EHS) č. 1550/71 [2], a najmä na jeho článok 16 (6), keďže vývozné náhrady musia zohľadňovať akosť výrobkov vyrobených z obilnín, pre ktoré sa náhrada poskytuje, aby sa predišlo používaniu verejných prostriedkov na podporu vývozu výrobkov nižšej kvality; keďže, s týmto cieľom, je potrebné, aby v určitých výrobkoch vyrobených z obilnín bola peroxidáza prakticky deaktivovaná; keďže na zabezpečenie jednotného uplatňovania ustanovení, na základe ktorých sa vývozné náhrady poskytujú na výrobky, ktoré spĺňajú túto požiadavku, mala by sa stanoviť metóda spoločenstva na stanovenie aktivity peroxidázy; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Ak sa na účely poskytnutia vývozných náhrad na určité výrobky vyrobené z obilnín uvádza, že peroxidáza by mala byť prakticky neaktívna, táto neaktivita by sa mala kontrolovať v súlade s metódou opísanou v prílohe. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 1971 Za Komisiu predseda Franco M. Malfatti [1] Ú. v. ES 117, 19.6.1967, s. 2269/67. [2] Ú. v. ES L 164, 22.7.1971, s. 1. --------------------------------------------------
Úradný vestník L 170 , 29/07/1971 S. 0013 - 0014

Fínske špeciálne vydanie: Kapitola 3 Zväzok 4 S. 0003

Dánske špeciálne vydanie: Série I Kapitola 1971(II) S. 0544

Švédske špeciálne vydanie: Kapitola 3 Zväzok 4 S. 0003

Anglické špeciálne vydanie: Série I Kapitola 1971(II) S. 0606

Grécke špeciálne vydanie: Kapitola 03 Zväzok 7 S. 0003

Španielske špeciálne vydanie: Kapitola 03 Zväzok 5 S. 0042

Portugalské špeciálne vydanie Kapitola 03 Zväzok 5 S. 0042



Nariadenie Komisie (EHS) č. 1634/71 z 27. júla 1971, ktorým sa mení a dopĺňa nariadenie Komisie (EHS) č. 821/68 z 28. júna 1968 o opise ošúpaných a perlovitých obilných zŕn, použiteľnom pri poskytovaní vývozných náhrad KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 120/67 [1] z 13. júna 1967 o spoločnej organizácii trhu s obilninami, naposledy zmeneného a doplneného nariadením (EHS) č. 1528/71 [2], a najmä na jeho článok 16 ods. 6, keďže nariadenie Komisie (EHS) č. 821/68 z 28. júna 1968 [3] prijalo opis ošúpaných a perlovitých obilných zŕn, uplatniteľný pri poskytovaní vývozných náhrad; keďže na trhu sa vyskytujú perlovité zrná dobrej kvality, ktoré však nespĺňajú požiadavky vzťahujúce sa na pravidelnosť zŕn ustanovenú nariadením (EHS) č. 821/68, a keďže nezodpovedajú opisu ustanovenom na tento účel, nemôžu byť oprávnené na vývoznú náhradu na tieto výrobky; keďže aby mohli byť výrobky tejto triedy oprávnené na náhradu, je potrebné prijať ustanovenia nariadenia (EHS) č. 821/68; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Časť B Opis "ošúpaných zŕn" (odplevených alebo vylúpaných) a "perlovitých" uvedený v prílohe k nariadeniu (EHS) č. 821/68 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť 1. augusta 1971. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. júla 1971 Za Komisiu predseda Franco M. Malfatti [1] Ú. v. ES 117, 19.6.1967, s. 2269/67. [2] Ú. v. ES L 162, 20.7.1971, s. 1. [3] Ú. v. ES L 149, 29.6.1968, s. 46. -------------------------------------------------- PRÍLOHA B. "Perlovité" zrná zahŕňajú: I. Zrná prvej triedy: 1. zrná, ktoré zodpovedajú nasledujúcemu opisu: perlovité obilné zrná, hlavne jačmeňa, ktoré majú odstránený celý obal, oplodie, klíček a väčšiu časť vonkajšej vrstvy a lepkovej vrstvy a ktoré sú rovnakej veľkosti a okrúhleho tvaru; 2. a ktoré navyše spĺňajú nasledujúce požiadavky: pravidelnosť zŕn: a) 75 % zŕn nesmie presiahnuť 20 % dm; b) 94 % zŕn postupne pridávaných medzi 3 % a 97 % nesmie prevýšiť 30 % dm; c) 100 % zŕn nesmie prevýšiť 50 % dm; Určenie pravidelnosti analýzou sitom s použitím sita s okrúhlymi otvormi. dm : stredná hodnota, ktorá sa získa z grafu výsledkov z analýzy sitom v bode, pri ktorom 50 % zŕn výrobku prepadne sitom. II. Zrná druhej triedy: zrná, ktoré zodpovedajú opisu v B I ods. 1. --------------------------------------------------
Úradný vestník L 272 , 05/12/1972 S. 0006 - 0006

Fínske špeciálne vydanie: Kapitola 1 Zväzok 1 S. 0097

Dánske špeciálne vydanie: Série I Kapitola 1972(1-8.12) S. 0016

Švédske špeciálne vydanie: Kapitola 1 Zväzok 1 S. 0097

Anglické špeciálne vydanie: Série I Kapitola 1972(1-8.12) S. 0016

Grécke špeciálne vydanie: Kapitola 01 Zväzok 1 S. 0155

Španielske špeciálne vydanie: Kapitola 01 Zväzok 1 S. 0182

Portugalské špeciálne vydanie Kapitola 01 Zväzok 1 S. 0182



Nariadenie Rady (Euratom, ESUO, EHS) č. 2531/72 zo 4. decembra 1972, ktorým sa mení a dopĺňa nariadenie Rady (Euratom, ESUO, EHS) č. 260/68, ktorým sa určujú podmienky a postup uplatňovania dane v prospech Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho článok 13, so zreteľom na návrh Komisie, keďže je nevyhnutné zmeniť a doplniť nariadenie Rady (Euratom, ESUO, EHS) č. 260/68 [1] z 29. februára 1968, ktorým sa určujú podmienky a postup uplatňovania dane v prospech Európskych spoločenstiev v znení nariadenia (Euratom, ESUO, EHS) č. 1370/72 [2], s cieľom zohľadnenia nariadenia (Euratom, ESUO, EHS) č. 2530/72 [3], ktorým sa zavádzajú osobitné opatrenia platné pre prijímanie úradníkov Európskych spoločenstiev v dôsledku pristúpenia nových členských štátov a na ukončenie služobného pomeru úradníkov týchto spoločenstiev, PRIJALA TOTO NARIADENIE: Článok 1 Nariadenie Rady (Euratom, ESUO, EHS) č. 260/68 sa mení a dopĺňa takto: a) V článku 2 sa dopĺňa štvrtá a piata zarážka, ktorá znie: - "osoby, ktoré majú nárok na príspevok pre prípad skončenia služobného pomeru podľa článku 3 nariadenia (Euratom, ESUO, EHS) č. 2530/72, - osoby, ktoré majú nárok na príspevok pre prípad skončenia služobného pomeru podľa článku 4 nariadenia (Euratom, ESUO, EHS) č. 2530/72"; b) článok 6 ods. 1 písm. b) sa dopĺňa takto: "Tieto ustanovenia platia aj na platby uskutočnené podľa článku 4 nariadenia (Euratom, ESUO, EHS) č. 2530/72." Článok 2 Toto nariadenie nadobúda účinnosť 7. decembra 1972. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. decembra 1972 Za Radu predseda N. Schmelzer [1] Ú. v. ES L 56, 4.3.1968, s. 8. [2] Ú. v. ES L 149, 1.7.1972, s. 3. [3] Ú. v. ES L 272, 5.12.1972, s. 1. --------------------------------------------------
Úradný vestník L 272 , 05/12/1972 S. 0007 - 0007

Fínske špeciálne vydanie: Kapitola 1 Zväzok 1 S. 0098

Dánske špeciálne vydanie: Série I Kapitola 1972(1-8.12) S. 0017

Švédske špeciálne vydanie: Kapitola 1 Zväzok 1 S. 0098

Anglické špeciálne vydanie: Série I Kapitola 1972(1-8.12) S. 0017

Grécke špeciálne vydanie: Kapitola 01 Zväzok 1 S. 0156

Španielske špeciálne vydanie: Kapitola 01 Zväzok 1 S. 0183

Portugalské špeciálne vydanie Kapitola 01 Zväzok 1 S. 0183



Nariadenie Rady (Euratom, ESUO, EHS č. 2532/72 zo 4. decembra 1972, ktorým sa mení a dopĺňa nariadenie (Euratom, ESUO, EHS) č. 549/69, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, druhý odsek článku 13 a článku 14 protokolu o výsadách a imunitách spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na prvý odsek jej článku 28, so zreteľom na Protokol o výsadách a imunitách Európskych spoločenstiev, najmä na jeho články 16 a 22, so zreteľom na návrh Komisie, so zreteľom na stanovisko zhromaždenia, so zreteľom na stanovisko Súdneho dvora, keďže je nevyhnutné zmeniť a doplniť nariadenie Rady (Euratom, ESUO, EHS) č. 549/69 [1] z 25. marca 1969, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, druhý odsek článku 13 a článku 14 protokolu o výsadách a imunitách spoločenstiev, aby sa vzalo do úvahy nariadenie Rady (Euratom, ESUO, EHS) č. 2630/72 [2], ktorým sa zavádzajú osobitné opatrenia platné pre prijímanie úradníkov Európskych spoločenstiev v dôsledku pristúpenia nových členských štátov a na ukončenie služobného pomeru úradníkov týchto spoločenstiev, PRIJALA TOTO NARIADENIE: Článok 1 "d) osoby, ktoré majú nárok na príspevok stanovený pre prípad skončenia služobného pomeru podľa článku 3 nariadenia (Euratom, ESUO, EHS) č. 2530/72; e) osoby, ktoré majú nárok na príspevok stanovený pre prípad skončenia služobného pomeru podľa článku 4 nariadenia (Euratom, ESUO, EHS) č. 2530/72." Článok 2 Toto nariadenie nadobúda účinnosť 7. decembra 1972. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. decembra 1972 Za Radu predseda N. Schmelzer [1] Ú. v. ES L 74, 27.3.1969, s. 1. [2] Ú. v. ES L 272, 5.12.1972, s. 1. --------------------------------------------------
Úradný vestník L 301 , 31/12/1972 S. 0001 - 0001

Fínske špeciálne vydanie: Kapitola 2 Zväzok 1 S. 0132

Dánske špeciálne vydanie: Série I Kapitola 1972(31.12)L301 S. 0003

Švédske špeciálne vydanie: Kapitola 2 Zväzok 1 S. 0132

Anglické špeciálne vydanie: Série I Kapitola 1972(31.12)L301 S. 0003

Grécke špeciálne vydanie: Kapitola 11 Zväzok 4 S. 0003

Španielske špeciálne vydanie: Kapitola 11 Zväzok 3 S. 0005

Portugalské špeciálne vydanie Kapitola 11 Zväzok 3 S. 0005



Nariadenie Rady (EHS) č. 2842/72 z 19. decembra 1972 o uzavretí zmluvy medzi Európskym hospodárskym spoločenstvom a republikou Island a prijatí ustanovení na jej implementáciu RADA EURÓPSKEHO SPOLOČENSTVA, so zreteľom na Zmluvu o založení Európskeho hosdpodárskeho spoločenstva a najmä na jej článok 113, so zreteľom na návrh Komisie, keďže zmluva medzi Európskym hospodárskym spoločenstvom a republikou Island podpísaná v Bruseli 22. júla 1972 by mala byť uzavretá a vyhlásenia, ktoré sú prílohou záverečného aktu, ktorý bol rovnako podpísaný v Bruseli 22. júla 1972 by sa mali prijať; keďže touto zmluvou sa ustanovil spoločný výbor, je potrebné vymenovať zástucov spoločenstva v tomto výbore, PRIJALA TOTO NARIADENIE: Článok 1 Zmluva medzi Európskym hospodárskym spoločenstvom a republikou Island, jej prílohy a protokoly, deklarácie pripojené k záverečnému aktu sa týmto uzatvárajú, prijímajú a potvrdzujú za spoločenstvo. Text zmluvy a záverečného aktu sú pripojené k tomuto nariadeniu. Článok 2 V zmysle článku 37 zmluvy predseda Rady Európskych spoločenstiev oznámi, že postupy potrebné pre nadobudnutie platnosti zmluvy sú zo strany spoločenstva ukončené. Článok 3 V rámci spoločného výboru uvedeného v článku 30 zmluvy bude spoločenstvo zastupovať Komisia, ktorej budú pomáhať predstavitelia členských štátov. Článok 4 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. decembra 1972 Za Radu predseda T. Westerterp --------------------------------------------------
Úradný vestník L 300 , 31/12/1972 S. 0188 - 0188

Fínske špeciálne vydanie: Kapitola 2 Zväzok 1 S. 0040

Dánske špeciálne vydanie: Série I Kapitola 1972(31.12)L300 S. 0190

Švédske špeciálne vydanie: Kapitola 2 Zväzok 1 S. 0040

Anglické špeciálne vydanie: Série I Kapitola 1972(31.12)L300 S. 0190

Grécke špeciálne vydanie: Kapitola 11 Zväzok 3 S. 0190

Španielske špeciálne vydanie: Kapitola 11 Zväzok 2 S. 0190

Portugalské špeciálne vydanie Kapitola 11 Zväzok 2 S. 0190



Nariadenie Rady (EHS) č. 2840/72 z 19. decembra 1972 o uzatvorení Dohody medzi Európskym hospodárskym spoločenstvom a Švajčiarskou konfederáciou a prijatí opatrení na jej vykonanie a uzatvorení dodatkovej dohody o platnosti Dohody medzi Európskym hospodárskym spoločenstvom a Švajčiarskou konfederáciou z 22. júla 1972 pre Lichtenštajnské kniežatstvo RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, a najmä jej článok 113, so zreteľom na návrh Komisie, keďže Dohoda medzi Európskym hospodárskym spoločenstvom a Švajčiarskou konfederáciou podpísaná v Bruseli 22. júla 1972 by sa mala uzavrieť a vyhlásenie pripojené k Záverečnému aktu o platnosti uvedenej dohody pre Lichtenštajnské kniežatstvo, rovnako podpísané v Bruseli 22. júla 1972, by sa malo prijať, keďže, dohodou sa zriaďuje Spoločný výbor, mali by sa vymenovať zástupcovia spoločenstva v tomto výbore, PRIJALA TOTO NARIADENIE: Článok 1 V mene spoločenstva sa uzatvárajú, prijímajú a ratifikujú Dohoda medzi Európskym hospodárskym spoločenstvom a Švajčiarskou konfederáciou, prílohy a protokoly rovnako ako vyhlásenia pripojené k záverečnému aktu a dodatková dohoda o platnosti Dohody medzi Európskym hospodárskym spoločenstvom a Švajčiarskou konfederáciou z 22. júla 1972 pre Lichtenštajnské kniežatstvo. Texty tejto dohody a záverečný akt sú pripojené k tomuto nariadeniu. Článok 2 V súlade s článkom 36 dohody, predseda Rady Európskych spoločenstiev predloží oznámenie, že postup potrebný na nadobudnutie platnosti dohody sa zo strany spoločenstva ukončil. Článok 3 V rámci Spoločného výboru ustanoveného článkom 29 dohody, zastupuje spoločenstvo, za pomoci zástupcov členských štátov, Komisia. Článok 4 Toto nariadenie nadobúda účinnosť 20. decembra 1972. Toto nariadenie ja záväzné vo svojej celistvosti a priamo uplatniteľné vo všetkých členských štátoch. V Bruseli 19. decembra 1972 Za Radu predseda T. Westerterp --------------------------------------------------